
Ehitusloa andmine (Haigla tn 9)
1. ASJAOLUD JA MENETLUSE KÄIK

12.07.2023 ehitisregistri elektroonilisse keskkonda laekus läbivaatamiseks ehitusloa taotlus nr   2311271/11920 Haigla tn 9 kinnistul asuva tervishoiuhoone 1. korrusel puhasruumi ümberehitamiseks ravimite lahustamise keskuse tarbeks koos ventilatsiooni-, jahutus- ja  elektripaigaldiste rekonstrueerimisega koos ehitusprojektiga  „23061_PP_KV“, peaprojekteerija Maaküte OÜ. 
Ehitusloa menetlusse nr 376862 oli kaasatud kooskõlastamiseks ning arvamuste avaldamiseks Narva Linnavalitsuse Arhitektuuri- ja Linnaplaneerimise Amet, Päästeameti Ida päästekeskus, 


Sihtasutus NARVA HAIGLA, Terviseameti Ida regionaalosakond, Ravimiamet. Kõnealused menetlusosalised esitasid oma kooskõlastused ja nõusolekud.

Ehitusprojektis on avastatud puuduseid ning ehitisregistri elektroonilise keskkonna kaudu ehitusprojekt  on mitu korda tagastatud puuduste kõrvaldamiseks.

16.08.2023 lõplikult kõrvaldatud puudustega ehitusprojekti uus versioon on ehitisregistri keskkonnas projekteerija poolt taasesitatud.
Narva Linnavalitsus otsustab keskkonnamõju hindamise algatamise vajaduse EhS § 42 lõike 2 alusel. Antud juhul ehitusloa taotluses kavandatav tegevus ei kuulu keskkonnamõju hindamise ja keskkonnajuhtimissüsteemi seaduse (edaspidi KeHJS) § 6 lõikes 1 nimetatute hulka, mille korral keskkonnamõju hindamise (KMH) läbiviimine on kohustuslik. 

Kavandatav tegevus on nimetatud KeHJS § 6 lg 2 punktis 10, aga samas ei kuulu Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ loendisse, mistõttu KeHJS § 3, § 6 lg 2´3, § 11 lõike 2 alusel ei ole antud juhul keskkonnamõju hindamise algatamine kohustuslik, samuti ei ole vajalik eelhindamine ning keskkonnamõju hindamise vajalikkuse kaalumine.
16.08.2023 kõik kaasatud menetlusosalejad  kooskõlastasid ehitusloa eelnõu.

Ehitusprojekt vastab sätestatud nõuetele ning ehitisele ja ehitamisele esitatud nõuetele.

Ehitusseadustiku § 44 toodud ehitusloa andmisest keeldumise põhjused puuduvad. Seega ehitusloa andmiseks takistusi ei ole.

2. ÕIGUSLIKUD ALUSED

2.1. Ehitusseadustiku § 39 lõike 1 kohaselt  ehitusloa  annab  kohaliku  omavalitsuse  üksus,  kui seaduses   ei ole sätestatud teisiti.

2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9  punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.

2. OTSUS

Anda ehitusluba Haigla tn 9 kinnistul asuva tervishoiuhoone 1. korrusel puhasruumi ümberehitamiseks ravimite lahustamise keskuse tarbeks koos ventilatsiooni-, jahutussüsteemide ja  elektripaigaldiste rekonstrueerimisega vastavalt ehitusprojektile  „23061_PP_v02_KV“, peaprojekteerija Maaküte OÜ. 
3. RAKENDUSSÄTTED  
3.1. Korraldus jõustub seadusega ettenähtud korras.

3.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest. 

      Linnapea                                                                                  Linnasekretär  
